ศพของ สว.เอ็ดเวิร์ด เคเนดี้ ได้รับการนำไปฝังแล้ว ที่สุสานแห่งชาติอาร์ลิงตัน เมื่อเย็นวันเสาร์
เมื่อตอนเย็นวันเสาร์ ศพของส.ว.อเมริกัน เอ็ดเวิร์ด เคนเนดี้ได้รับการนำไปฝังใกล้ๆ กับหลุมฝังศพของประธานาธิบดีจอห์น เอฟ เคนเนดี้ และหลุมฝั
พี่ชายทั้งสองคนของส.ว. เอ็ดเวิร์ดเคนเนดี้โดนคนร้ายลอบสังหารทั้งคู่ ก่อนหน้านั้นในวันเดียวกัน ประธานาธิบดีบารัคโอบามากล่าวเทิดเกียรติคุณของส.ว.เอ็ดเวิร์ด เคนเนดี้ผู้เป็นที่ปรึกษาและมิตรของท่านประธานาธิบดีโดยท่านประธานาธิบดีกล่าวสรรเสริญผลงาน ด้านการช่วยเหลือประชาชนและการที่ท่านส.ว.มีความเมตตาต่อครอบครัวของท่านประธานาธิบดีเป็นการส่วนตัวต่อมิตรสหายและผู้คนที่ส.ว.ท่านนี้พบปะ ขบวนรถนำโลงบรรจุศพส.ว.อเมริกัน เอ็ดเวิร์ดเคนเนดี้ มาฝังที่สุสานแห่งชาติอาร์ลิงตันในพิธีที่จัดขึ้นเป็นการภายในศพของเขาฝังอยู่ใกล้กับหลุมฝังศพของพี่ชายสองคนคือประธานาธิบดี จอห์น เอฟเคนนเนดี้และ ส.ว. โรเบิร์ต เคนเนดี้ ผู้โดนคนร้ายลอบสังหารทั้งคู่ ก่อนหน้านี้แขกเหรื่อราวหนึ่งพันห้าร้อยคน ไปร่วมในพิธีมิซซางานศพของส.ว.เอ็ดเวิร์ด เคนเนดี้ที่โบสถ์ "Our Lady of Perpetual Help Basilica" ในนครบอสตัน รัฐแมสสาจูเซ็ตต์ส ในฐานะที่ท่าน ส.ว.อเมริกันผู้นี้เป็นประมุขของครอบครัวที่มีชื่อเสียง ในวงการเมืองอเมริกันมากที่สุดผู้ที่ไปร่วมในพิธีศพนั้นนอกจากคนชั้นสูงแล้วยังมีอดีตประธานาธิบดีอเมริกันอีกสามท่าน พร้อมด้วยภริยาไปร่วมในพิธีดังกล่าวด้วย นักดนตรีที่มาแสดงในพิธีล้วนแต่มีชื่อเสียง รวมทั้งนักร้องอุปรากรเสียงเทนเนอร์ปลาซิโด้ โดมิงโกและนักเล่นเชลโล่ โย-โย มา ประธานาธิบดี บารัค โอบามากล่าวชี้ว่า คนมักคาดหวังไว้สูงสำหรับคนผู้เกิดในตระกูลเคนเนดี้แต่ส.ว.เอ็ดเวิร์ด เคนเนดี้ นั้นเป็นผู้ที่ประสพความสำเร็จเกินความคาดหมายของทุกคน ท่านประธานาธิบดีกล่าวไว้ตอนนี้ว่า "ในวันนี้เรากล่าวคำอำลาบุตรชายคนสุดท้องของคุณโรสและคุณโจเซฟ เคนเนดี้ โลกจะจดจำไปอีกนานทีเดียวว่าบุตรชายของท่านทั้งสองเป็นผู้ต่อสู้ให้กับผู้ที่ยากจน เป็นขวัญใจของพรรคเดโมแครต และเป็นส.ว.ผู้กล้าหาญของวุฒิสภาซึ่งมีชื่อร่วมเสนอกฎหมายเกือบหนึ่งพันฉบับและตัวท่านส.ว.เองเสนอกฎหมายสามร้อยกว่าฉบับ " ส.ว.อเมริกัน เอ็ดเวิร์ดเคนเนดี้เป็นผู้ที่ต่อสู้ให้มีการบริบาลสุขภาพ ซึ่งคลุมถึงชาวอเมริกันทุกคนสิทธิว่าด้วยความเป็นพลเมืองและการเพิ่มค่าแรงขั้นต่ำ ตลอดช่วงที่เขาเป็นส.ว.อเมริกันนาน47 ปี ความเป็นผู้ยึดแนวเสรีนิยม ทำให้ท่านส.ว.ขัดแย้งกับส.ว.หัวอนุรักษ์นิยมอยู่บ่อยๆแต่ท่านส.ว.เต็มใจประนีประนอม เพื่อให้กฎหมายผ่านรัฐสภาไปได้ สมาชิกรัฐสภาทั้งฝ่ายพรรคเดโมแครตและรีพับลิกันต่างร่วมกันสดุดีส.ว.ผู้ทรงประสิทธิภาพผู้นี้ในสัปดาห์นี้ ในบรรดาคำกล่าวสดุดี ส.ว. เอ็ดเวร์ดเคนเนดี้นั้นที่จับใจที่สุด เห็นจะได้แก่คำกล่าวสดุดีของบุตรชายสองคนของท่านส.ว.คุณ เทด เคนเนดี้จูเนียร์กล่าวถึงเหตุการณ์ที่เกิดขึ้นหลังจากเขาต้องเสียขาไปข้างหนึ่งด้วยโรคมะเร็งตอนเขาอายุได้สิบสองขวบ เขากล่าวว่าคุณพ่อของเขาช่วยให้เขาปีนเขาที่มีหิมะและน้ำแข็งปกคลุม คุณเทด เคนเนดี้ จูเนียร์กล่าวไว้ตอนนี้ว่า "ท่านเอาแขนอันแข็งแรงของท่านอุ้มตัวผมอย่างละมุนละม่อมและพูดสิ่งที่ผมจะไม่มีวันลืมเลยคือ"พ่อรู้ว่าหนูทำได้ ไม่มีสิ่งใดที่หนูทำไม่ได้ "หลังจากเสร็จพิธีมิซซางานศพ แล้วก็มีการนำศพท่านส.ว.มาทางเครื่องบินมาลงที่ฐานทัพอากาศแอนดรูส์ใกล้กรุงวอชิงตันและขบวนรถนำโลงบรรจุศพของส.ว. เอ็ดเวิร์ด เคนเนดี้ไปยังตึกรัฐสภาอเมริกันเพื่อให้บรรดาสมาชิกรัฐสภาเจ้าหน้าที่ และประชาชนนับพันๆคนผู้ยืนเรียงรายตามท้องถนนได้มีโอกาสคารวะเป็นครั้งสุดท้าย การถึงแก่กรรมของส.ว. เอ็ดเวิร์ด เคนนเนดี้ด้วยโรคมะเร็งที่สมอง สิริรวมอายุได้ 77ปีเป็นการปิดฉากชีวิตของประมุขของตระกูลเคนเนดี้ ซึ่งเป็นตระกูลที่ประสบทั้งชัยชนะและโศรกนาฏกรรม